CELEX: 62010TN0527
Language: et
Date: 2010-11-12 00:00:00
Title: Kohtuasi T-527/10: 12. novembril 2010 esitatud hagi — Google versus Siseturu Ühtlustamise Amet — Giersch Ventures (GMail)

29.1.2011   
            
            
               ET
            
            
               Euroopa Liidu Teataja
            
            
               C 30/41
            
         12. novembril 2010 esitatud hagi — Google versus Siseturu Ühtlustamise Amet — Giersch Ventures (GMail)
   (Kohtuasi T-527/10)
   ()
   2011/C 30/75
   Hagiavaldus esitati inglise keeles
   
      Pooled
   
   
      Hageja: Google, Inc. (Wilmington, Ühendriigid) (esindajad: advokaadid M. Kinkeldey ja A. Bognár)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Giersch Ventures LLC (Los Angeles, Ühendriigid)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 8. septembri 2010. aasta otsus asjas R 342/2010-4;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: kujutismärk „GMail” kaupadele ja teenustele klassides 9, 38 ja 42 — ühenduse kaubamärgi taotlus nr 5685136
   
      Vastulause aluseks oleva kaubamärgi või tähise omanik: teine menetluspool apellatsioonikojas
   
      Vastulause aluseks olev kaubamärk või tähis: Saksa sõnamärgi „G-mail” registreering nr 30666860 muu seas kaupadele ja teenustele, mis kuuluvad klassidesse 9, 38 ja 42; Saksa sõnamärgi „G-mail … und die Post geht richtig ab” registreering nr 30025697 teenustele, mis kuuluvad klassidesse 38, 39 ja 42.
   
      Vastulausete osakonna otsus: vastulause rahuldada
   
      Apellatsioonikoja otsus: jätta kaebus rahuldamata
   
      Väited: hageja leiab, et vaidlustatud otsus rikub nõukogu määruse (EÜ) nr 207/2009 artikli 8 lõike 1 punkti b, kuivõrd apellatsioonikoda eksis i) vaidlustatud kaubamärgi ja vastulause aluseks oleva varasema kaubamärgi visuaalsel võrdlemisel, ii) jättes arvestamata asjaomaste tarbijate tajuga, iii) eeldades, et mitmeosaliste kaubamärkide sõnalised osad on alati märgatavamad kui visuaalsed osad, ning jättes vastava kohtupraktika arvesse võtmata, iv) leides, et varasemat sõnamärki tervikuna ei tuleks pidada olemuslikult nõrgaks ja v) märkides, et hageja argumendid selle kohta, et vastavate kaubamärkide visuaalne võrdlus on foneetilise võrdlusega võrreldes olulisem, ei ole määrava tähtsusega.